Partio Popołare Eoropeo

El Partio Popołare Eoropeo (in inglexe  European People's Party, in todesco:  Europäische Volkspartei, in fransexe:  Parti Populaire Européen, in italian:  Partio Popolare Europeo), scursà in PPE xe on partio pułitego eoropeo. Xe ła fameja pułitega eoropeista de sentro e de sentro-drita che toe sù łe forse xeneralmente clasificabiłi come moderae, cristiano-democrateghe e conservatreghi.

Oltre a esar el maxor partio rapresentà in tute łe istitusion de l'Union eoropea e anca el pì grando del Consejo d'Eoropa, xe el pì influente dei partii eoropei e xe el pì grando grupo pułitego inte el Parlamento eoropeo co 216 eorodeputati. Deso tute e tre łe cariche raprexentative de l'Union Eoropea (el presidente del Consejo eoropeo, el Presidente de ła Comision eoropea e el presidente del Parlamento Eoropeo) łe xe rappresentae da esponenti del PPE.

Fondà inte el 1976 da partii cristian-democrateghi, che i ga toesto su l'ispirasion da l'asion dei statisti eoropeisti De Gasperi, Adenauer e Schumann inte el secondo dopoguera, sucesivamente ga visto l'adexion anca de sojeti che fa parte  a l'area de sentro-drita. Anca se i partii che ghe fa parte, i gà cołocasion pułiteghe difarenti inte i singołi stati (nte ła maxor parte dei caxi alternative a ła Sanca, ma in altri caxi ałeai de goerno co partii de sentro-sanca, in altri oncora i se difarensia da ła Drita e la Sanca, dato che i xe trasversałi).

El PPE ragrupa 73 partii menbri proenienti da 39 Paexi, de sti qua 27 i xe membri de l'UE. Fra sti qua ricatemo vari partii inportanti come IR in Fransa, ła CDU in Germania, FI in Itàlia, PO in Połonia e el PP inte ła Spagna.

Xe el primo partio inte el Parlamento eoropeo dal 1999, inte el Consejo eoropeo dal 2002 e inte el consejo del 2014-2019. Racuanti dei pari fondadori de l'Union eoropea i apartegnea a partii che i xe sucesivamente entrai a far parte del PPE.
 Notasion 

Altri projeti

 Linganbi foresti 

Categoria:Parlamento Europeo